AAP सदस्य का आरोप: विश्वास पार्क से सीसीटीवी कैमरों की चोरी हुई  
विश्वास पार्क क्षेत्र के एक गोदाम से 42 सीसीटीवी कैमरे चोरी हो गए
आप के एक वार्ड सदस्य बिट्टू खुराना ने अपनी शिकायत में लगाया आरोप
सात बजकर 30 मिनट पर उन्हें गोदाम का ताला टूटा हुआ मिला
आम आदमी पार्टी (आप) के एक स्वयंसेवी ने आरोप लगाया कि उत्तम नगर के विश्वास पार्क क्षेत्र के एक गोदाम से 42 सीसीटीवी कैमरे चोरी हो गए हैं. पुलिस ने यह जानकारी दी. आप के एक वार्ड सदस्य बिट्टू खुराना ने अपनी शिकायत में आरोप लगाया कि दिल्ली सरकार की योजना के तहत उन्हें विश्वास पार्क और उसके निकट क्षेत्रों में सीसीटीवी कैमरे लगाने का काम सौंपा गया था.
पुलिस ने बताया कि खुराना का आरोप है कि सुबह लगभग सात बजकर 30 मिनट पर उन्हें गोदाम का ताला टूटा हुआ मिला.
एक वरिष्ठ पुलिस अधिकारी ने बताया कि 42 सीसीटीवी कैमरे, 18 यूपीएस, एक डीवीआर, एक एलसीडी, एक मोटरसाइकिल और 20,000 रुपये गोदाम से चोरी कर लिए गए. यह गोदाम उनके आवास का ही हिस्सा है. अधिकारी ने बताया कि इस संबंध में जांच शुरू कर दी गई है.